Ահաբեկչություն, իսլամականացում - Ռուս-թուրքական հարաբերությունների վատթարացման պայմաններում երկու երկրները միմյանց մեղադրեցին ահաբեկչությանն աջակցելու համար։ 2015թ. նոյեմբերի վերջին Պուտինը Փարիզում Կլիմայի փոփոխության հարցերով գագաթաժողովի ժամանակ (ուր նա հրաժարվեց հանդիպել Էրդողանի հետ) SU-24M-ի վրա կատարված հարձակումը որակեց որպես ԻՊ-ի կողմից դեպի Թուրքիա նավթի մատակարարումները պաշտպանելու փորձ. «Այժմ մենք հավելյալ տվյալներ ենք ստացել, որոնք հաստատում են, որ ԻՊ-ի վերահսկած տարածքից արդյունահանվող նավթն արդյունաբերական մասշտաբներով հասնում է Թուրքիա։ Մենք բոլոր հիմքերն ունենք կարծելու համար, որ մեր ինքնաթիռը կործանելու որոշումը թելադրված էր այդ նավթի մատակարարման ուղիների անվտանգությունն ապահովելու գործոնով։ Թուրքմենների պաշտպանությունը միայն պատրվակ է»[46]։